Diari Oficial de la Generalitat Valenciana


Sumari del DOGV 8610, del 09-08-2019 (2019/8098)

RESOLUCIÓ de 6 d'agost de 2019, de la consellera de Participació, Transparència, Cooperació i Qualitat Democràtica, per la qual es concedeixen i es dona publicitat a les subvencions destinades a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per ajuntaments i mancomunitats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8098


Data del document
:   06-08-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 6 d'agost de 2019, de la consellera de Participació, Transparència, Cooperació i Qualitat Democràtica, per la qual es concedeixen i es dona publicitat a les subvencions destinades a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per ajuntaments i mancomunitats de la Comunitat Valenciana. [2019/8098]  
  
Mitjançant l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, de 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En aquesta ordre es regulen tres línies d'ajudes, i l'assenyalada correspon com a línia 2 a ajudes destinades a subvencionar projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per ajuntaments i mancomunitats de la Comunitat Valenciana.   
Mitjançant la Resolució de 5 de març de 2019, de la Conselleria de Justícia, Administració Pública, Reformes Democràtiques i Llibertats Públiques, es va convocar, per a l'any 2019, subvencions per a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per ajuntaments i mancomunitats de la Comunitat Valenciana (DOGV núm 8507, de 15.03.2019).  
Vistes les sol·licituds presentades a l'empara de la resolució esmentada, i vist que la Comissió de Valoració, en la reunió de data 13 de juny de 2019, ha aprovat l'informe en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
Vist l'informe de l'òrgan instructor de data 31 de juliol de 2019, en el qual es mostra que els ajuntaments i les mancomunitats beneficiàries de les referides subvencions compleixen tots els requisits per a accedir a les ajudes establides en la convocatòria.  
Vistes les competències de la Conselleria de Participació, Transparència, Cooperació i Qualitat Democràtica, en matèria de memòria democràtica, i de conformitat amb el que preveu el Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat.  
De conformitat amb el que disposen els articles 6 i 9 de l'esmentada Ordre 21/2016, de 19 de juliol, així com en el resolc huité de la Resolució de 5 de març de 2019, i de conformitat amb el que preveu l'article 160.4 de la Llei 1/2015, de 6 de febrer, d'Hisenda Pública, del sector públic instrumental i de subvencions, resolc:  
  
Primer  
Concedir una subvenció als projectes dels ajuntaments i les mancomunitats de la Comunitat Valenciana que s'esmenten en l'annex I per un import global de 238.694,35 € (dos-cents trentahuit mil sis-cents noranta-quatre euros amb trenta-cinc cèntims) amb càrrec al capítol IV, línia de subvenció S7922000 del programa 56.06.13.102.18, de la Direcció General de Reformes Democràtiques i Accés a la Justícia, del pressupost de la Generalitat per a 2019.  
En l'annex I esmentat es detalla l'import assignat a cada un dels projectes dels ajuntaments i mancomunitats de la Comunitat Valenciana que han superat els 10 punts, atés l'ordre de puntuació i fins a l'esgotament dels fons establits en la convocatòria.   
  
Segon  
1. En l'annex II s'indiquen els ajuntaments i les mancomunitats, els projectes de les quals han superat els 10 punts i que no han obtingut subvenció per haver-se esgotat els fons establits en la convocatòria.  
  
2. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat que la sol·licita següent per ordre de puntuació. En el cas de les sol·licituds que han obtingut una mateixa puntuació, es tindrà en compte el criteri d'ordre de registre d'entrada, i va ser primer la sol·licitud presentada en data anterior, en relació amb la que hi ha tingut entrada en una data posterior.  
  
  
Tercer  
Excloure-hi la sol·licitud de l'Ajuntament de Quartell, perquè les actuacions per les quals se sol·licita la subvenció no estaven incloses en els projectes i actuacions subvencionables, de conformitat amb el que disposa el resolc tercer, apartat 1, de la Resolució de convocatòria, en relació amb l'article 2.3 de l'Ordre de bases (annex III).  
  
Quart  
1. La justificació de les subvencions per part dels ajuntaments i les mancomunitats beneficiàries es farà conforme al que estableix l'article 14 de l'Ordre de bases reguladores.  
2. La presentació de la justificació es realitzarà de manera telemàtica en els termes previstos en el resolc deu de la Resolució de 5 de març de 2019.  
3. Es reduirà proporcionalment la subvenció en el cas que la justificació de les despeses realitzades no aconseguisca la quantia atorgada, així com, quan havent-se subvencionat una part del cost total de l'activitat, no es justifique l'import total de la despesa que suposa el desenvolupament d'aquesta activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència a l'interessat.  
4. El termini màxim per a la presentació de la justificació de la subvenció serà de dos mesos a partir de la finalització de l'activitat o el projecte subvencionat i, en tot cas, finalitzarà el 14 de novembre de 2019.  
  
  
Cinqué  
1. El pagament de les subvencions es realitzarà en pagament únic, després de la justificació de la despesa realitzada, mitjançant la transferència bancària al compte designat per l'ajuntament o la mancomunitat beneficiària en la seua sol·licitud.  
  
Sisé  
Els ajuntaments i les mancomunitats beneficiaris quedaran sotmesos a les actuacions de control i supervisió contingudes en l'article 13 de les bases reguladores.  
  
Contra aquesta resolució, que posa fi a la via administrativa, podrà interposar-se recurs potestatiu de reposició davant del mateix òrgan que l'ha dictada, en el termini d'un mes comptat des de l'endemà a la seua publicació en el Diari Oficial de la Generalitat Valenciana, o bé directament recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú, sense perjudici que puguen interposar qualsevol altre que estimen pertinent.  
  
València, 6 d'agost de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.